11. ΝΟΜΟΘΕΤ. ΔΙΑΤΑΓΜΑ υπ’ αριθ. 1083 της 17 Δεκ. 1941/4 Μαρτ. 1942 Περί συμπληρώσεως του υπ’ αριθ. 2545/1940 Α. Νόμου «περί ιδιωτικών σχολείων κλπ.» Άρθρ.1-2.(Τροποποιείται η παρ. 5 του άρθρου 51 Α.Ν.2545/1940). Άρθρ.3.-(Προσωρινής ισχύος). Άρθρ.4.-1.Οι απόφοιτοι της εν Κερκύρα λειτουργησάσης προπαρασκευαστικής Σχολής Υπαξιωματικών δύνανται να υποστώσιν κατατακτήριον εξέτασιν προς απόκτησιν ενδεικτικού τετάρτης τάξεως δημοσίου εξαταξίου γυμνασίου παλαιού τύπου εξομοιούμενοι με αποφοίτους τετάρτης τάξεως ιδιωτικού γυμνασίου παλαιού τύπου. 2.Επίσης Πτυχιούχοι Διδασκαλείων Δημοτικής Εκπαιδεύσεως δύνανται να υποστώσιν εξέτασιν προς απόκτησιν ενδεικτικού Ε΄τάξεως εξαταξίου γυμνασίου συμφώνως προς τας περί των εξ ιδιωτικών σχολείων προερχομένων μαθητών διατάξεις. 3.Αι λεπτομέρειαι της εκτελέσεως του παρόντος κανονισθήσονται δια Δ/τος. Η ισχύς του παρόντος άρχεται από της δημοσιεύσεώς τους εις την Εφημερίδα της Κυβερνήσεως. 